**Daniel Fredheim Holm** (født 30. juli 1985 i Oslo) er en norsk fotballtrener og tidligere fotballspiller som er assistenttrener og spillerlogistikkansvarlig for KFUM-Kameratene Oslo.

Han spilte for Vålerenga fra 2004 til 2009, før han ble hentet inn av Aalborg BK og senere Rosenborg Ballklub. I 2013 vendte han tilbake til Vålerenga og han har siden da spilt 44 kamper og scoret tre mål.

Fredheim Holm vokste opp på Lindeberg i Oslo. Han er sønn av tidligere fotballspiller og trener Paal Fredheim og halvbror til fotballspilleren Thomas Holm.

Klubbkarriere
-------------

### Skeid

Fredheim Holm spilte i Skeid Fotball sammen med blant andre Mohammed Abdellaoue og Daniel Braaten. Skeid valgte tidlig å satse på han og lot han debuterte i 1. divisjon allerede som 15-åring mot Vålerenga Fotball. Han var også med og slå Vålerenga ut av cupen i 2003. Han var bare 18 år da han og Daniel Braaten storspilte,[] og Skeid vant 3–1 på Ullevaal Stadion.

### Vålerenga (2004-2009)

Før 2004-sesongen gikk Fredheim Holm fra Skeid til Vålerenga, til Skeid-fansens store vrede. Han etablerte seg tidlig på laget, og spilte første året 25 av 26 kamper i Tippeligaen, og scoret fem mål. Han vant også ligasølv med Vålerenga dette året. Totalt spilte Fredheim Holm 32 kamper og scoret syv mål. To i Royal League. 

Fredheim Holm gikk fra å være talent til å bli en etablert spiller på norsk toppnivå. Han kunne spille både midtbane og angrep, noe som gjør han mer anvendelig. 19 år gammel hadde Fredheim Holm svart til forventningene, og ble omtalt som en spiller også landslaget ville ha mye glede av i årene fremover.

2005- og 2006-sesongen gav likevel ikke forventet uttelling. Etter trenerbyttet i Vålerenga fra Kjetil Rekdal til Petter Myhre fikk Fredheim Holm et løft, og etter en god vintersesong fikk han sin debut på A-landslaget 28. mars 2007 mot Tyrkia. I 2007-sesongen ble han igjen mer sentral i Vålerengas angrep.

#### Statistikk for Vålerenga

Kamper (mål) i parentes

* Eliteserien: 71 (13)
* NM-kamper: 10 (5)
* Europa-cup-kamper: 8 (1)
* Royal League-kamper: 16 (3)

*Totalt= 105 kamper og 22 mål (Ca. 0.2 mål i snitt pr. kamp)*

### AaB Fodbold (2009-2011)

I 2009 ble han solgt til AaB.

### Rosenborg (2011-)

Grunnet noen skader fikk han ikke spilt seg til fast plass over tid i AaB og 20. januar 2011 signerte han en treårskontrakt med Rosenborg. Han valgte spillernummer 28, det samme nummeret som han hadde da han tok steget opp som eliteserie-spiller i 2004.

Landslagskarriere
-----------------

Fredheim Holm debuterte for Norge 28. mars 2007 mot Tyrkia. Han var også kalt inn på landslaget i forbindelse med kampen mot Bosnia-Hercegovina. Fredheim Holm har også en rekke landskamper for de aldersbestemte lagene, G16, G17, G18, G19 og U21.

Referanser
----------

1. ↑   Diario AS, oppført som Daniel Fredheim-Holm, AS.com athlete ID fredheim\_holm/21527[Hentet fra Wikidata]
2. ↑   Argentine Soccer Database, oppført som DANIEL FREDHEIM HOLM, BDFA player ID 55578[Hentet fra Wikidata]
3. ↑   FBref, FBref spiller-ID 982a41d0[Hentet fra Wikidata]
4. ↑  Daniel Fredheim Holm fotball.no
5. ↑  «Daniel F. Holm». *KFUM*. Besøkt 24. august 2022.

Eksterne lenker
---------------

* (en) Daniel Fredheim Holm – Transfermarkt Rediger på Wikidata

* (en) Daniel Fredheim Holm – Transfermarkt (manager) Rediger på Wikidata

* (en) Daniel Fredheim Holm – national-football-teams.com Rediger på Wikidata

* (en) Daniel Fredheim Holm – WorldFootball.net Rediger på Wikidata

* (en) Daniel Fredheim Holm – FootballDatabase.eu Rediger på Wikidata

* (en) Daniel Fredheim Holm – Soccerway Rediger på Wikidata

* (en) Daniel Fredheim Holm – EU-Football.info Rediger på Wikidata

* (no) Daniel Fredheim Holm – Norges Fotballforbund Rediger på Wikidata

* (en) Daniel Fredheim Holm – FBref Rediger på Wikidata

* (es) Daniel Fredheim Holm – as.com Rediger på Wikidata

| * v
* d
* r
KFUM-Kameratene Oslo – 2023 |
| --- |
| 
* 1 Ødegaard
* 2 Ghaedamini
* 4 Njie
* 5 Akinyemi
* 6 Svindland
* 7 Rasch
* 8 Hestnes
* 9 Hummelvoll-Nuñez
* 11 Njie
* 12 Vedeler
* 13 Stakkeng Vang
* 14 Helland Hoseth
* 15 Tønnessen
* 16 Lange Hjorth
* 17 Berg Haltvik
* 18 Okeke
* 19 Sa'Ad
* 20 Aleesami
* 21 Spieler Halvorsen
* 22 Hopsdal Abbas
* 23 Solberg Aarstad
* 25 Sandal
* 26 Prent-Eckbo
* 27 Hegdahl Gundersen
* 28 El-Abdellaoui
* 29 Lassen Harrison
* 30 Hadzic
* 31 Makani
* 33 Silfver-Ramage

Hovedtrener: Moesgaard
Assistenttrener: Fredheim Holm
 |